Diari Oficial de la Generalitat Valenciana


Sumari del DOGV 7668, del 30-11-2015 (2015/9185)

Notificació de la sentència i de la interlocutória d'aclariment dictades en el procediment de guarda i custòdia número 1386/2013.
---------------------------------------------------------------------------------------------------------------------------------

### Dades del document

Número de DOGV
:   7668

Data del DOGV
:   30-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9185


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència i de la interlocutória d'aclariment dictades en el procediment de guarda i custòdia número 1386/2013. [2015/9185]  
Procediment: família, guarda, custòdia o aliments fill menor no matrimonial no consensuat número 001386/2013.  
De: Maribel Margarita Sáenz Chila.  
Procuradora: María del Mar Sala Ballester.  
Contra: Jorge Luis García Fiallo.  
La lletrada de l'Administració de Justícia, Yolanda Culiáñez Rives, mitjançant aquesta cèdula fa saber que en el present procediment família, guarda, custòdia o aliments fill menor no matrimonial no consensuat número 001386/2013, seguit a instàncies de Maribel Margarita Sáenz Chila contra Jorge Luis García Fiallo, s'ha dictat sentència, de data 13 de febrer de 2015, literalment, és com segueix:  
  
«Sentència número 39/2015  
Jutgessa que la dicta: Ana Verdejo López.  
Lloc: Dénia.  
Part demandant: Maribel Margarita Sáenz Chila.  
Procuradora: María del Mar Sala Ballester.  
Part demandada: Jorge Luis García Fiallo.  
Dispositiva  
Estime la demanda formulada per Maribel Margarita Sáenz Chila, representada per la procuradora M.ª del Mar Sala Ballester, contra Jorge Luis García Fiallo, declarat en rebel·lia processal, dispose:  
1. S'atribueix la guarda i custòdia del menor, A., a la mare, Maribel Margarita Sáenz Chila, sent-ne la pàtria potestat compartida.  
2. No s'estableix règim de visites a favor del pare.  
3. En concepte de pensió alimentària a favor del menor d'edat, el pare haurà d'abonar la quantitat de 225 euros mensuals, quantitat que haurà de ser pagada per mesos anticipats i dins dels primers cinc dies de cada mes en el compte que designe l'actora, i que haurà de ser actualitzada anualment segons les variacions que experimenten l'índex de preus al consum a nivell nacional, segons consta en el certificat que a l'efecte expedisca l'Institut Nacional d'Estadística o l'organisme que puga substituir-lo en les seues funcions. Igualment, el pare haurà d'abonar la meitat de l'import de despeses de llibres, material escolar i activitats docents del fill menor, despeses de viatges escolars i despeses mèdiques i/o farmacèutiques. El pare haurà d'ingressar les quantitats que li corresponguen en el mateix compte bancari designat per la mare per a l'ingrés de la pensió alimentària.  
No és procedent fer expressa condemna a costes.  
Notifiqueu aquesta sentència al ministeri fiscal i a les altres parts, feu-los saber que no és ferma i que, en contra, s'hi pot interposar un recurs d'apel·lació en el termini de 20 dies des de l'endemà de la notificació».  
  
«Interlocutòria d'aclariment sentència  
Dénia, 10 de juliol de 2015  
Part dispositiva  
Dispose: pertoca aclarir la sentència, de data 13 de febrer de 2015, en aquest procediment en el sentit d'afegir en el punt primer que: ?La pàtria potestat del menor, A., l'exercirà exclusivament la mare durant un període de dos anys, i se'n suspén l'exercici pel pare (que no la seua privació) durant el període temporal esmentat, segons preveu l'article 156?.»  
  
I atés que el demandat, Jorge Luis García Fiallo, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 10 de novembre de 2015.- La lletrada de l'Administració de Justícia: Yolanda Culiáñez Rives.